BODOLAND रादाब: मुसलपुर, जुन 17 : थांनाय 2020 मायथाइनि 27 जानुवारीयाव भारत सोरखार आरो बर’नि माखासे गौथुमफोरनि गेजेराव बि.टि.आर. गोजोन गोरोबथा जानानै थांदोमोन। बे गोरोबथाजों लोगोसे बि.टि.आर. हालामनि दाब-दाब जायगायाव गोबां फसंथान, सोलोंसालि गायननायनि थाखाय मख’खानाय दं। बेनि गेजेरावनो बाक्सा जिल्ला बरमा ब्ल’कनि सिङाव बड’फा उपेन्द्रनाथ ब्रह्म मुलुग सोलोंसालि गायसननायनिबो बिथांखि दं। बेनि थाखाय सावरायबाय थानाय आरो मावफुंनो थांखि लानाय समावनो फिन मोनसे जिल्लानि सिङाव गोजोनथाव रादाब फैदों। मानोना बाकसा जिल्लानि बरमायाव सोरखारा भारतारि रावनि मुलुग सोलोंसालि गायसननो थांखि लादों।